Månedsbrev

for Skogstroll november 2021

Tiden som har gått

I oktober har vi jobbet med fortellingen om Fredrik mus og vi har hatt estetiske aktiviteter knyttet opp mot temaet. Vi har vært på en del turer der vi blant annet har samlet blader, samt annet som høsten produserer. Vi har sett på fuglelivet og vi har på kloss hold fått se når trærne mister bladene sine. Vi har også jobbet med FN og barnekonvensjonen. Barna fikk være med å lage plakater med flagg, kart, mat og annet som er typisk fra de forskjellige landene. Vi samlet inn 4200 kr på FN kafeen, og vi fikk inn så utrolig god mat fra alle dere foreldre/familie. Tusen hjertelig takk. Det gikk over all forventning. I forbindelse med FN og vennskap så har vi jobbet med vennskapsplansjene og bøkene om Pinnsvin og Kanin. Videre i oktober så har barna fått vært med å lage halloween dekorasjoner/pynt.

Mål og innhold for november

I november skal vi jobbe videre med fortellingen om Fredrik mus, fordi den tar for seg høsten og vennskap. Vi tar med oss høsten videre, og vi skal fortsette å smake på høstens grønnsaker, både rå og i ferdiglaget mat. De barna som ønsker, skal få være med å lage mat så de får jobbet med grønnsaker på kloss hold.

Vi skal også jobbe videre med vennskapsplansjene og bøkene om Pinnsvin og Kanin. Gjennom arbeid med dette skal barna få utrykke følelsene sine, og vite at det er helt greit å føle seg glad, sint og trist i et fellesskap med andre. Vennskapsbøkene tar også for seg det å være en god venn og å hjelpe andre.

Vi skal jobbe med det å ferdes trygt i trafikken, og vi skal på turene bli bedre kjent med gangoverfelt, fortau og hvordan vi skal ferdes i trafikken. Nå når det er mørkt ute om morgenen så skal barna få lære mer om hvordan å synliggjøre seg selv i trafikken. Dette skal vi har språksamlinger om, og vi skal, som nevnt, ferdes i trafikken ved bruk av fortau og gangoverfelt.

Vi starter med juleforberedelser, så det blir litt hemmelighetskremmeri fremover.

Månedens fortelling: Fredrik Mus

Månedens sang: «Høsten kommer, adjø da sommer»

Månedens rim og regle: «Elle melle» «En ring av gull» «Regn, regn, øsende regn, pøsende regn»

Månedens nøkkelord

* *Høst - Rød - Fortau*
* *Mus - Grønn*
* *Venn - Gul*
* *Samarbeid - Blad*
* *Trafikk - Gangoverfelt*

Førskolegruppen

Førskolegruppen starter opp 8. september. Gruppen starter med å gå på tur til Trollskogen der vi skal treffe førskolebarna fra de to andre store avdelingene i Skeie barnehage.

Gruppen skal gå til Trollskogen hver onsdag. I skogen lager vi mat over bål, har samling og felles aktiviteter ute i naturen.

Hver torsdag skal førskolebarna få jobbe med skoleforberedende oppgaver, enten på Skeie skole eller i barnehagens lokaler.

Besøk i svømmehall starter opp uken etter høstferien, 20. oktober. Eget skriv vil bli delt ut før vi starter opp.

Førskolebarna har allerede vært på svømming to ganger nå. De synes det er veldig kjekt. Vi har vært noen ganger på skolen der de har fått opplevd å vær i et klasserom. Barna har jobbet med skoleforberedende aktiviteter. Vi tar for oss en bokstav om gangen, og til nå så har vi jobbet med tallene fra 1-6.

Viktige datoer i november

* *Kasper 3 år 4. november*
* *Planleggingsdager 11. og 12. november. Da er barnehagen stengt.*
* *Foreldresamtaler. Det kommer en lapp på døren som dere kan skrive dere opp på.*
* *Enkelte fredager kommer vi til å ha kino. Da får barna hver sin billett som de må vise frem og de får noe godt å tygge på.*